ଅର୍ଚ୍ଚନା ମାୟାଜାଲରେ ଆଉ ଜଣେ ପ୍ରଭାବଶାଳୀ । ଗତକାଲି ଜଣେ ବ୍ୟବସାୟୀ ଇଡିରେ ହାଜର ହୋଇଥିବା ବେଳେ ଆଜି ଆଉ ଜଣେ ବ୍ୟବସାୟୀଙ୍କ ପାଳି ପଡ଼ିଛି । ଆଜି ଇଡିରେ ହାଜର ହୋଇଛନ୍ତି ବିଜେଡି ବିଧାୟକଙ୍କ ଭାଇ ଗଙ୍ଗାଧର । ସେ ହେଉଛନ୍ତି ଢେଙ୍କାନାଳ ର ବିଜେଡି ବିଧାୟକ ସୁଧୀର ସାମଲଙ୍କ ଭାଇ । କିଛି ସମୟ ତଳେ ସେ ଭୁବନେଶ୍ୱର ଇଡି ଅଫିସରେ ସେ ହାଜର ହୋଇଛନ୍ତି ।
ଗଙ୍ଗାଧର ସାମଲ ଜଣେ ବ୍ୟବସାୟୀ ତାଙ୍କର କାର୍ ସୋ ରୁମ୍ ଅଛି । ଅର୍ଚ୍ଚନା ନାଗ ସହିତ ତାଙ୍କର ୩୦ ଲକ୍ଷ ଟଙ୍କାର କାରବାର ହୋଇଥିବା ଜଣାପଡ଼ିଛି । କେଉଁ ବାବଦରେ ଏତେ ଟଙ୍କା ଟ୍ରାଞ୍ଜାକ୍ସନ ହୋଇଛି, ତାକୁ ନେଇ ଉଠିଛି ପ୍ରଶ୍ନ। ଏ ସଂପର୍କରେ ଇଡି ଗଙ୍ଗାଧରଙ୍କୁ ପଚରା ଉଚରା କରିବ ।
ସେପଟେ ଇଡି ଆଗରେ ଅର୍ଚ୍ଚନାର ସହଯୋଗୀ ଶ୍ରଦ୍ଧାଞ୍ଜଳି ଅନେକ ଗୁମର ଖୋଲିଥିବା ଜଣାପଡ଼ିଛି । କାହାଠାରୁ ଟଙ୍କା ଆଦାୟ କାରଯାଉଥିଲା, କିଛି ପ୍ରଭାବଶାଳୀ ବ୍ୟକ୍ତିଙ୍କ ନାଁରେ ସେ କହିଥିବାର ସୂଚନା ମିଳିଛି । ଏହା ସହିତ କିପରି ହନି ଟ୍ରାପ ପାଇଁ ତାକୁ ବ୍ୟବହାର କରାଯାଉଥିଲା, ଇଡିକୁ ତାର ସୂଚନା ଦେଇଛି ଶ୍ରଦ୍ଧାଞ୍ଜଳି । କେମିତି ଡିଲ୍ ହେଉଥିଲା, କେମିତି ଫଟୋ ଉଠାଯାଉଥିଲା, ଭିଡିଓ କରଯାଉଥିଲା, ଏସବୁ ସଂପର୍କରେ ଇଡିକୁ ଶ୍ରଦ୍ଧାଞ୍ଜଳି ଅବଗତ କରିଛି । ଗତକାଲି ପ୍ରାୟ ୧୨ ଘଣ୍ଟା ଧରି ତାକୁ ଜେରା କରାଯାଇଥିଲା । ତାର ବୟାନକୁ ଭିତ୍ତି କରି କିଛି ପ୍ରଭାବଶାଳୀ ଲୋକଙ୍କୁ ଇଡି ସମନ କରିବାର ସମ୍ଭାବନା ଅଛି । ଏହାର ତାଲିକା ପ୍ରସ୍ତୁତ ହୋଇଥିବା ଜଣାପଡ଼ିଛି ।
ଏହା ଛଡ଼ା ଅର୍ଚ୍ଚନାକୁ ମଧ୍ୟ ରିମାଣ୍ଡରେ ଆଣିପାରେ ଇଡି । ତେଣୁ ଆଜି କୋର୍ଟରେ ପ୍ରଡକ୍ସନ ରିମାଣ୍ଡ ପିଟିସନ ଦାଖଲ କରାଯିବ ବୋଲି ଜଣାପଡ଼ିଛି । ଖଗେଶ୍ୱର ପାତ୍ରକୁ ମଧ୍ୟ ଆଉ ଥରେ ରିମାଣ୍ଡରେ ଆଣିପାରେ । ଆଜି ତାର ଦ୍ୱିତୀୟ ପର୍ଯ୍ୟାୟ ତିନି ଦିନିଆ ରିମାଣ୍ଡ ସରୁଛି । ଆଗକୁ ଅର୍ଚ୍ଚନା ଶ୍ରଦ୍ଧାଞ୍ଜଳିଙ୍କୁ ମୁହାଁମୁହିଁ ଜେରା କରାଯିବ । ଗତକାଲି ସିନେ ପ୍ରଯୋଜକ ଅକ୍ଷୟ ପରିଜାଙ୍କୁ ମାରାଥନ ଜେରା କରାଯାଇଥିଲା ।
ଅର୍ଚ୍ଚନା ନାଗ ବ୍ଲାକ୍ମେଲ୍ ମାମଲାରେ ସିନେ ପ୍ରଯୋଜକ ଅକ୍ଷୟ ପରିଜାଙ୍କୁ ଇଡି ମାରାଥନ୍ ଜେରା କରିଛି। ଗଣମାଧ୍ୟମକୁ ପ୍ରତିକ୍ରିୟା ଦେଇ ଅକ୍ଷୟ କହିଛନ୍ତି, ଇଡି ତାଙ୍କୁ ଯାହା ପଚାରିଲେ ସେ ସବୁ ତଥ୍ୟ ଦେଇଛନ୍ତି।
କିଏ ଜାଣିଥିଲା ଏହି ଗୀତ ତାଙ୍କ ଜୀବନର ଶେଷ ଗୀତ ହେବ ? ସତ୍ସଙ୍ଗ କାର୍ଯ୍ୟକ୍ରମରେ ରାମ ନାମ କୃଷ୍ଣ ନାମ ଜପୁଥିବା ବେଳେ ଜଣେ ପୂଜକଙ୍କ ଜୀବନ ଚାଲି ଯାଇଛି।
କାର୍ତ୍ତିକେଶ୍ୱର ଭସାଣି ଉତ୍ସବରେ ବାଣ ବିସ୍ଫୋରଣ ହୋଇ ୩୦ରୁ ଅଧିକ ଆହତ ହୋଇଛନ୍ତି। ସେମାନଙ୍କ ମଧ୍ୟରୁ ୯ଜଣଙ୍କ ଅବସ୍ଥା ସଙ୍କଟାପନ୍ନ ରହିଛି।
